

# Oíche Chultúir sa Ghaeltacht

Spriocdháta d’iarratais: 3 Iúil 2025

Uasmhéid maoinithe: €1,000

Is ócáid náisiúnta bhliantúil í an Oíche Chultúir a thugann ardán do shaol cultúrtha na tíre seo agus a thugann deis faoi leith don phobal a bheith páirteach in imeachtaí cultúrtha, ealaíon, agus oidhreachta – saor in aisce. Beidh Oíche Chultúir na bliana seo ar siúl Dé hAoine, an 19 Meán Fómhair 2025.

Fáiltíonn muid roimh iarratais ó dhaoine aonair agus ó ghrúpaí ar mian leo imeacht a eagrú a bheidh ar siúl sa Ghaeltacht mar chuid d’Oíche Chultúir 2025. Fáiltíonn muid roimh iarratais a thugann deis don óige a bheith rannpháirteach agus ceiliúradh a dhéanamh ar a gcultúr.

Is ar an bpobal atá an Oíche Chultúir dírithe. Tá sé tábhachtach nach mbeidh imeachtaí in aon cheantar ar leith ag teacht salach ar a chéile agus go ndíreofar ar eispéireas fiúntach taitneamhach a chur ar fáil don phobal uile. Fáiltímid go háirithe roimh imeachtaí a mbeidh daoine a bhfuil dúshláin rochtana rompu in ann freastal orthu.

*\*Is buiséad teoranta atá i gceist leis an scéim seo agus ní féidir glacadh leis go mbeidh maoiniú/an t-uasmhéid ar fáil d’aon togra. Bí ar an eolas gur fiú teagmháil a dhéanamh leis an gComhairle Contae chomh maith.*

## Seisiúin Eolais

Beidh seisiúin eolais á reáchtáil ar líne ag Ealaín na Gaeltachta ag a 7in ar an 3 Meitheamh 2025 agus ag a 10rn ar an 4 Meitheamh 2025. Seol ríomhphost chuig ealain@udaras.ie le clárú agus luaigh an dáta is fearr a d’fheilfeadh duit (3 nó 4 Meitheamh).

## Critéir le haghaidh maoinithe

Cuirfear na nithe seo a leanas san áireamh agus an t-iarratas á mheas:

* Imeacht cultúrtha – do phobal na Gaeltachta – atá cruthaitheach, samhlaíoch agus ar ardchaighdeán;
* An t-imeacht á reáchtáil trí Ghaeilge;
* Páirtíocht le healaíontóirí gairmiúla san ócáid atá ag fáil táillí cuí;
* Ceangal agus comhoibriú le grúpaí eile (beidh sé mar choinníoll gur gá d’iarratasóirí a bheith solúbtha ionas nach mbeidh imeachtaí in aon cheantar ar leith ag teacht salach ar a chéile);
* An t-imeacht/na himeachtaí saor in aisce don phobal le freastal orthu;
* Poiblíocht mhaith á déanamh ar an imeacht (beidh sé mar choinníoll go leanfar treoir phoiblíochta Ealaín na Gaeltachta agus Oíche Chultúir);
* An comhthéacs áitiúil;

**Má tá ceist ar bith agat, téigh i dteagmháil le d’Áisitheoir Ealaíon:**

|  |  |  |
| --- | --- | --- |
| Ceara Conway**Áisitheoir Ealaíon Chonnacht/Cho. na Mí**  | Marina Ní Dhubháin**Áisitheoir Ealaíon** **na Mumhan**  | Danielle Nic Pháidín**Áisitheoir Ealaíon** **Thír Chonaill** |
| c.conway@udaras.ie  | m.nidhubhain@udaras.ie  | d.nicphaidin@udaras.ie  |

****



# Oíche Chultúir sa Ghaeltacht

# Foirm Iarratais

Spriocdháta d’iarratais: 3 Iúil 2025

**1) SONRAÍ TEAGMHÁLA (**d’úsáid Ealaín na Gaeltachta amháin**)**

|  |  |
| --- | --- |
| Ainm an iarratasóra/an choiste *(ba chóir go mbeadh ainm an iarratasóra mar an gcéanna leis an ainm atá ar an gcuntas bainc)*: |  |
| Seoladh: |  |
| Teagmhálaí *(murab é an t-ainm céanna le hainm an iarratasóra é):* |  |
| Uimhir Ghutháin: |  |
| Seoladh Ríomhphoist: |  |

**2) SONRAÍ FAOIN IMEACHT ATÁ BEARTAITHE**

|  |  |
| --- | --- |
| Teideal an imeachta:  |  |
| Cén LPT (ceantar) ina mbeidh an t-imeacht ar siúl?<https://udaras.ie/an-ghaeilge-an-ghaeltacht/limisteir-pleanala-teanga/> |  |
| Láthair an imeachta: (*tabhair an seoladh iomlán, éirchód san áireamh*)  |  |
| Cén t-am a bheidh tús á chur leis an imeacht? |  |
| Cén t-ealaíontóir/ Cé na healaíontóirí a bheidh páirteach ann?  |  |
| Cé mhéad duine a ba mhaith libh a mhealladh chuig an ócáid (mar rannpháirtithe/lucht féachana/éisteachta)? |  |
| Cé air a mbeidh sibh ag díriú mar rannpháirtithe/lucht féachana/éisteachta?  |  |
| An mbeidh baint ag an óige leis an imeacht seo mar ealaíontóirí, rannpháirtithe nó lucht féachana/éisteachta? Más rud é go mbeidh, tá sé riachtanach sonraí a thabhairt anseo.  |  |
| An mbeidh gá don lucht féachana/rannpháirtithe clárú roimh ré? (*más rud é go mbeidh, is gá treoir/nasc a chur anseo maidir le clárú*): |  |
| An imeacht fíorúil/beo nó meascán idir an dá rud a bheidh ann? *(más imeacht fíorúil a bheidh i gceist, is gá nasc a chur anseo):* |  |

**3) Déan cur síos beacht ar a bhfuil i gceist leis an imeacht** (seo deis cur síos a dhéanamh ar conas mar a bheidh an t-imeacht cruthaitheach, samhlaíoch agus ar ardchaighdeán).

|  |
| --- |
| (thart ar 400 focal) |

**4) Déan cur síos ar conas atá sé i gceist agat/agaibh formhór an phobail a mhealladh go dtí an t-imeacht.**

|  |
| --- |
|  |

**5) Léirigh conas a dhéanfar comhoibriú/teagmháil le grúpaí/coistí leis an imeacht a reáchtáil ionas gur féidir leis an bpobal tairbhe a bhaint as an Oíche Chultúir, má bhaineann sé seo le hábhar.**

|  |
| --- |
|  |

**6) Eolas riachtanach**

[ ]  Deimhním go mbeidh an t-imeacht seo á reáchtáil as Gaeilge.

[ ]  Deimhním go mbeidh an t-imeacht seo saor in aisce don phobal.

**7) Costais**

Má tá gá le maoiniú mar thacaíocht don ócáid atá beartaithe agat, líon amach na sonraí thíos.

Déan cur síos ar na costais iomlána agus ar fhoinsí ioncaim eile.

|  |  |  |  |
| --- | --- | --- | --- |
| **Costais** | **€** | **Foinsí Ioncaim** | **€** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Costas Iomlán** |  | **Ioncam Iomlán** |  |

|  |  |
| --- | --- |
| **Méid atá á lorg:** | € |

*\*I gcás go bhfuil maoiniú á fháil don imeacht ó fhoinsí eile, d’fhéadadh Ealaín na Gaeltachta maoiniú a chur ar fáil do ghnéithe Gaeilge d’imeachtaí dátheangacha, nuair a bheidh 50% den imeacht, ar a laghad, á reáchtáil trí mheán na Gaeilge.*

**8) SÍNIÚ**

|  |  |
| --- | --- |
| **Sínithe thar ceann an Choiste/Iarratasóra:** |  |
| **Dáta:** |  |

**Coinníollacha**

* Má éiríonn le d’iarratas, is don iarratasóir a cheadófar an cúnamh airgeadais. (Cinntigh gurb é seo an t-ainm oifigiúil i gcás gur grúpa atá i gceist.)
* **Má éiríonn leis an iarratas, beidh ar an iarratasóir Foirm Sonraí Imeachta a chomhlánú.** Beidh gá le sonraí cruinne faoin imeacht atá beartaithe a bheith san fhoirm, mar aon le grianghraif ardchaighdeáin ina bhfuil cead cuí agus cóipcheart agat chun iad a roinnt le hEalaín na Gaeltachta. Tabhair faoi deara go gcaithfear an t-eolas seo, agus na grianghraif, a chur ar fáil **roimh an 1 Lúnasa 2025**.
* Tá sé mar choinníoll docht go leanfar treoir phoiblíochta Ealaín na Gaeltachta agus Oíche Chultúir.
* Beidh gá aon choinníoll breise a chuirfidh an tÁisitheoir Ealaíon in iúl duit a chur i bhfeidhm.

**SEOL AN FHOIRM AR AGHAIDH CHUIG D’ÁISITHEOIR EALAÍON**

**\*Mura bhfaighidh tú scéala laistigh de thrí lá oibre go bhfuil d’iarratas faighte, fiosraigh an scéal linn, le do thoil.**

**DON OIFIG AMHÁIN**

|  |  |
| --- | --- |
| Sínithe (Áisitheoir): |  |
| Dáta: |  |
| **Méid á mholadh:** |  |

|  |  |
| --- | --- |
| Údaraithe (Príomhfheidhmeannach) |  |
| Dáta |  |

****